ইউরোপ বা আমেরিকাতে ইসলামী পদ্ধতিতে পশু জবাই মেনে নেয়া হলেও বাংলাদেশের মত যত্রতত্র পশু জবাই নিষিদ্ধ, সাধারণত কোরবানির আগে কোন ধর্মীয় কসাইখানাতে টাকা দেয়া হলে (একভাগ, না দুভাগ না সাতভাগ এই অনুপাতে) তারাই পশু জবাই করে বাড়িতে মাংস পৌঁছে দেয়। কার গরু কত বড় এই নিয়ে বড়াই করার ব্যাপার নেই, শুধু কোন কসাইখানা কত কম মূল্যে কতভাগ মাংস দিচ্ছে এই নিয়ে একটা প্রতিযোগিতা আছে। আমেরিকাতে যেহেতু হালাল খাবার একটা বড় ব্যবসা (বিশ্বব্যাপী ৬০০ বিলিয়ন ডলার), ইদানীং অনেক বড় অমুসলিম কসাইখানাও এই ব্যবসাতে নেমে পড়েছে। বাংলাদেশেও এই পদ্ধতি চালু হলে শিশুদের সামনে পশু জবাই আর বড় গরু কেনা নিয়ে অযথা প্রতিযোগিতা বন্ধ হবে।